2018. gada 7. augustā Noteikumi Nr. 490

Rīgā (prot. Nr. 37 57. §)

**Grozījumi Ministru kabineta 2003. gada 21. oktobra noteikumos Nr. 584 "Kases operāciju uzskaites noteikumi"**

Izdoti saskaņā ar [likuma](http://likumi.lv/ta/id/277779-gada-parskatu-un-konsolideto-gada-parskatu-likums)

"Par grāmatvedību"

[15. panta](http://likumi.lv/ta/id/277779-gada-parskatu-un-konsolideto-gada-parskatu-likums#p15) pirmo daļu

Izdarīt Ministru kabineta2003. gada 21. oktobra noteikumos Nr. 584 "Kases operāciju uzskaites noteikumi" (Latvijas Vēstnesis, 2003, 150. nr.; 2004, 50. nr.; 2006, 185. nr.; 2007, 188. nr.; 2009, 110. nr.; 2010, 51./52. nr.; 2011, 122. nr.; 2013, 208. nr.) šādus grozījumus:

1. Papildināt noteikumus ar 8.1punktu šādā redakcijā:

"8.1 Iestāde, kura tiek finansēta no pašvaldības budžeta, var nepiemērot šo noteikumu 8. punktā minēto prasību par atsevišķa kases ieņēmumu ordera sagatavošanu, ja, saņemot skaidrās naudas maksājumu par attiecīgās iestādes administrētu nodokli, nodevu vai maksas pakalpojumu, ievēro šādus nosacījumus:

8.11. kases ieņēmumu ordera vietā sagatavo citu attiecīgās iestādes vadītāja izvēlētu dokumentu, kas apliecina skaidrās naudas maksājumu un kurā norādīti šo noteikumu 14. punktā (izņemot 14.8. apakšpunktu) minētie rekvizīti. Fiziskai personai, kura neveic saimniecisko darbību, šo noteikumu 14.3. apakšpunktā minētos rekvizītus dokumentā norāda pēc tās pieprasījuma;

8.12. pamatojoties uz šo noteikumu 8.11. apakšpunktā minēto dokumentu kopsavilkuma datiem, par darbdienas laikā attiecīgajā iestādē saņemto un iemaksāšanai kasē paredzēto skaidrās naudas summu sagatavo vienu kases ieņēmumu orderi, saskaņā ar kuru izdara ierakstu kases grāmatā."

2. Izteikt 36. punktu šādā redakcijā:

"36. Šo noteikumu [8. punktā](https://likumi.lv/ta/id/80346#p8) un 8.11. apakšpunktā minētajā gadījumā par saņemto skaidrās naudas maksājumu kasieris maksātājam izsniedz kases ieņēmumu ordera (kredītiestādēs, krājaizdevu sabiedrībās un Latvijas Bankā – kases iemaksu attaisnojuma dokumenta; iestādē, kura tiek finansēta no pašvaldības budžeta, – kases ieņēmumu ordera vietā sagatavota cita dokumenta, kas apliecina skaidrās naudas maksājumu) kopiju, norakstu vai kvīti, kurā norādīti attiecīgi šo noteikumu 14. punktā vai 8.11. apakšpunktā minētie rekvizīti un kuru apliecina ar zīmogu (spiedogu, kurā norādīts uzņēmuma vai iestādes nosaukums)."

Ministru prezidents Māris Kučinskis

Finanšu ministre Dana Reizniece-Ozola